Қырҭтәыла имҩаҧысуа аҭыҧантәи алхрақәа ирыцклаҧшуеит Европа Ахеилак Аҭыҧантәии арегионалтәии мчрақәа аконгресс.
«Қырҭтәыла анапхгара рааҧхьарала, Аконгресс ахаҭарнакцәа, жьҭаара 2 рзы алхрақәа ирыцклаҧшуеит 64 амуниципалитетқәа рҿы. Амиссиа анапхгара азиуеит Давид Ереи (Швеицария). Амиссиа иалоуп 18ҩык анаҧшцәа 15 ҳәынҭқарра рҟынтә. Амиссиа аусура хыркәшахоит жьҭаара 3 асааҭ 20:00 рзы, Аусеицуреи Ашәарҭадареи рзы Европатәи Аиҿкаареи Европарламенти ахаҭарнакцәа рҽалархәрала Қарҭ, Sheraton Metechi Palace аҿы имҩаҧгахо апресс-конференциа ала», — иануп адырраҿы.